$ 3.576€ 4.0099 עמוד הבית חדשות בטחון הטרור השקט: כמה יהודים נפצעו השבוע?
יהודי נרצח ותשעה נפצעו בתוך למעלה מ-100 אירועי טרור שביצעו השבוע ערבים כנגד יהודים, כך על פי רשימת הטרור המתעדכנת ביומן האינתיפאדה המושתקת של הקול היהודי.
בפיגוע דריסה בצומת עפרה השבוע, נרצח אלחי טהרלב הי"ד, בן 20 מהישוב טלמון שבבנימין. חייל נוסף נפצע בפיגוע באורח קל. המחבל, ששוחרר בעבר ממאסר על עבירות בטחון בכלא, דרס את השניים ונעצר ללא שנפגע.
בפיגוע דקירה ברחוב הגיא בעיר העתיקה בירושלים נפצעו שני יהודים שצעדו ברחוב. במהלך מרדף אחר המחבל, נדקר לוחם מג"ב. חבריו ביצעו ירי לעבר המחבל והוא חוסל. כמו כן, ערבי ניסה השבוע לדקור כוח צה"ל במחסום סמוך לקלקיליה ופעמיים השבוע נתפסו ערבים חמושים בסכינים סמוך למערת המכפלה.
ביום חמישי ביצעו ערבים שני פיגוע ירי, אחד לעבר כוח צה"ל סמוך לישוב פסגות ואחד לעבר אוטובוס בצומת הערבה. לאוטובוס נגרם נזק ועמדה בפסגות אותרו קליעים. בשני האירועים ב"ה לא היו נפגעים. מוקדם יותר השבוע ביצעו ערבים פיגוע ירי לעבר הישוב שבי שומרון. גם אז אותרו פגיעות סמוך לישוב וב"ה לא היו נפגעים. בצומת תפוח נתפס ערבי שהסליק אקדח ברכבו.
בהתפרעויות בכפר נעלין נפצע חייל באורח קל וחייל נוסף נפצע בהתפרעויות בג'ילזון. שוטר נפצע מבקבוק תבערה שהשליכו ערבים בשכונת עיסוויא בירושלים. בכביש עוקף חוסאן נפצעה נוסעת ונוסעת נוספת נפצעה מאבנים שיידו ערבים לעבר רכבה בא-טור בבירה.
21:27 פיגוע ירי: ערבים ירו לעבר הישוב שבי שומרון. זוהו פגיעות.